b'\n_START_ARTICLE_\nPeter Donlon\n_START_PARAGRAPH_\nPeter Dwight Donlon (16. december 1906 - 14. december 1979) var en amerikansk roer og olympisk guldvinder, f\xc3\xb8dt i Californien._NEWLINE_Donlon vandt, som del af den amerikanske otter, en guldmedalje ved OL 1928 i Amsterdam. Resten af bes\xc3\xa6tningen bestod af Marvin Stalder, John Brinck, Francis Frederick, William Thompson, William Dally, James Workman, Hubert A. Caldwell og styrmand Donald Blessing. Samtlige otte roere var studerende ved University of California, Berkeley. Der deltog i alt 11 b\xc3\xa5de i konkurrencen, hvor amerikanerne sikrede sig guldet foran Storbritannien og Canada, der vandt henholdsvis s\xc3\xb8lv og bronze. Det var Donlons eneste OL-deltagelse.'